techiaith/cofnodycynulliad_en-cy huggingface dataset:
English: I'm sure the First Minister will agree with me that, while the extension to the job retention scheme, the furlough scheme, is welcome, it's really regrettable that we still have approximately 22,000 Welsh citizens who should have been able to be helped by that scheme who are not, because they were changing jobs at the time that the scheme was introduced. May I ask the First Minister for two things this afternoon? Will he commit to continuing, as I know the economy Minister has already done, to advocate to the UK Government for those Welsh citizens who have been inadvertently, I believe, but most unfairly, excluded from the scheme? And will he also have discussions with the Welsh Minister for the economy to see if there's any possibility that if the Chancellor remains intransigent on this matter that the Welsh Government may be able to provide some assistance to those citizens who have been let down? I should be clear here, Llywydd, I'm not suggesting that Welsh Government would be able to afford to replace furlough, but there may be some other kind of assistance that can be provided if the Chancellor cannot be persuaded to include these people.
Welsh: Rwy'n siŵr y bydd y Prif Weinidog yn cytuno â mi, er bod yr estyniad i'r cynllun cadw swyddi, y cynllun ffyrlo, i'w groesawu, ei bod hi'n wirioneddol anffodus bod gennym ni tua 22,000 o ddinasyddion Cymru o hyd a ddylai fod wedi gallu cael eu helpu gan y cynllun hwnnw nad ydyn nhw'n cael eu helpu, oherwydd eu bod nhw'n newid swydd ar adeg cyflwyno'r cynllun. A gaf i ofyn i'r Prif Weinidog am ddau beth y prynhawn yma? A wnaiff ef ymrwymo i barhau, fel y gwn fod Gweinidog yr economi eisoes wedi ei wneud, i eirioli i Lywodraeth y DU ar ran y dinasyddion hynny yng Nghymru sydd wedi cael eu heithrio o'r cynllun yn anfwriadol, rwy'n credu, ond yn annheg iawn? Ac a wnaiff ef hefyd gael trafodaethau gyda Gweinidog Cymru dros yr economi i weld a oes unrhyw bosibilrwydd, os bydd y Canghellor yn parhau i fod yn ddi-ildio ar y mater hwn, y gallai Llywodraeth Cymru roi rhywfaint o gymorth i'r dinasyddion hynny sydd wedi cael eu siomi? Dylwn fod yn eglur yn y fan yma, Llywydd, nid wyf i'n awgrymu y byddai Llywodraeth Cymru yn gallu fforddio disodli ffyrlo, ond efallai y bydd rhyw fath o gymorth arall y gellir ei ddarparu os na ellir perswadio'r Canghellor i gynnwys y bobl hyn.
English: Llywydd, can I thank Helen Mary Jones for those very constructive suggestions? I will share with her that we welcome the furlough scheme and we welcome its extension, and I think she's right as well. But the unfairness in it, particularly to those people who were changing jobs at the time, was not an intentional unfairness, but it is a very real unfairness in the lives of those individuals, and we do and will go on putting those points directly to the UK Government as evidence of some of the unintended aspects of the schemes put in place by the UK Government become more apparent. Helen Mary Jones will know that we paused our own economic resilience fund to take stock of it, to see whether there is any fine tuning that we could make to be able to meet some additional gaps in the provision made by the UK Government. We're working hard inside the Welsh Government now to see if there are any further ways in which we might be able to collect some money together to bolster that fund still further. And I will absolutely make sure that I discuss with Ken Skates the plight of the people Helen Mary Jones has highlighted this afternoon.
Welsh: Llywydd, a gaf i ddiolch i Helen Mary Jones am yr awgrymiadau adeiladol iawn yna? Rwyf yn rhannu gyda hi ein bod ni'n croesawu'r cynllun ffyrlo a'n bod ni'n croesawu ei estyniad, ac rwy'n credu ei bod hi'n iawn hefyd. Ond nid oedd yr annhegwch ynddo, yn enwedig i'r bobl hynny a oedd yn newid swydd ar y pryd, yn annhegwch bwriadol, ond mae'n annhegwch gwirioneddol ym mywydau'r unigolion hynny, ac rydym a byddwn yn parhau i wneud y pwyntiau hynny yn uniongyrchol i Lywodraeth y DU wrth i dystiolaeth o rai o agweddau anfwriadol y cynlluniau a roddwyd ar waith gan Lywodraeth y DU ddod yn fwy amlwg. Bydd Helen Mary Jones yn gwybod ein bod ni wedi rhewi ein cronfa cadernid economaidd ein hunain er mwyn ei phwyso a'i mesur, i weld a oes unrhyw fireinio y gallem ni ei wneud er mwyn gallu llenwi rhai bylchau ychwanegol yn y ddarpariaeth a wnaed gan Lywodraeth y DU. Rydym ni'n gweithio'n galed y tu mewn i Lywodraeth Cymru ar hyn o bryd i weld a oes unrhyw ffyrdd eraill y gallem ni gasglu rhywfaint o arian gyda'i gilydd i gryfhau'r gronfa honno ymhellach fyth. A byddaf yn sicr yn gwneud yn siŵr fy mod i'n trafod gyda Ken Skates trafferthion y bobl y mae Helen Mary Jones wedi tynnu sylw atyn nhw y prynhawn yma.
English: First Minister, as we go through this pandemic, it's becoming increasingly clear that there is greater incidence of the disease in our black and minority ethnic communities. I know that there's work going on at a Wales and UK level to try and understand the reasons for that, and address it as effectively as possible. But, as we move out of lockdown, First Minister, and perhaps we move towards trace, test and protect, I think there's going to be a stronger need still to make sure that engagement with our ethnic minority communities, communication and messaging is everything that it needs to be, given language and cultural differences. So, I just wonder whether Welsh Government will be stepping up its efforts to make sure that we are understanding and engaging with our ethnic minority communities ever more effectively given the particular threat posed to them by this terrible virus.
Welsh: Prif Weinidog, wrth i ni fynd drwy'r pandemig hwn, mae'n dod yn fwyfwy amlwg bod mwy o achosion o'r clefyd yn ein cymunedau pobl dduon a lleiafrifoedd ethnig. Gwn fod gwaith yn mynd rhagddo ar lefel Cymru ac ar lefel y DU i geisio deall y rhesymau am hynny, a mynd i'r afael â hynny mewn modd mor effeithiol â phosibl. Ond, wrth i ni symud allan o'r cyfyngiadau symud, Prif Weinidog, ac efallai ein bod yn symud tuag at brofi, olrhain a diogelu, rwy'n credu y bydd angen cryfach eto i sicrhau bod ymgysylltu â'n cymunedau lleiafrifoedd ethnig, cyfathrebu a chyfleu negeseuon yn bopeth y mae angen iddo fod, o ystyried gwahaniaethau iaith a diwylliannol. Felly, tybed a fydd Llywodraeth Cymru yn cynyddu ei hymdrechion i sicrhau ein bod yn deall ac yn ymgysylltu â'n cymunedau lleiafrifoedd ethnig yn fwy effeithiol fyth o ystyried y bygythiad arbennig y mae'r feirws ofnadwy hwn yn ei achosi iddyn nhw.
English: Llywydd, can I thank John Griffiths for those important questions? I think I said last week in answering questions that I was going, during the rest of the afternoon, to attend part of the meeting of the advisory group that we have set up from black and minority ethnic communities. And I did indeed do that, and I'm looking forward to some of the recommendations from the work that is being chaired by Judge Ray Singh and involves people from a wide range of relevant communities in Wales. The point that John Griffiths has made this afternoon was echoed in that part of the conversation that I was able to listen in on, which is that community-level engagement will require a different sort of approach, and as we move into trace, test and protect, lots of what that will rely on will be web based and telephone based, but we will need some capacity of people able to walk around in communities and communicate with people in that way. So, we're thinking that through, we're thinking through the points that John made about language and literacy, and how we get messages into communities that are not likely to get their information or their advice from more conventional forms of media. So, I thank him for raising those points. I want to assure him that they were being debated in a lively way inside the advisory group and that that strand in their thinking is making a difference to the way in which practical planning for the test, trace and protect service will be designed and delivered in Wales.
Welsh: Llywydd, a gaf i ddiolch i John Griffiths am y cwestiynau pwysig yna? Rwy'n credu fy mod wedi dweud yr wythnos diwethaf wrth ateb cwestiynau fy mod i'n mynd, yn ystod gweddill y prynhawn, i fod yn bresennol yn rhan o gyfarfod y grŵp cynghori yr ydym ni wedi'i sefydlu o gymunedau pobl dduon a lleiafrifoedd ethnig. Ac fe wnes i hynny yn wir, ac rwy'n edrych ymlaen at rai o'r argymhellion o'r gwaith sy'n cael ei gadeirio gan y Barnwr Ray Singh ac sy'n cynnwys pobl o amrywiaeth eang o gymunedau perthnasol yng Nghymru. Adleisiwyd y pwynt a mae John Griffiths wedi ei wneud y prynhawn yma yn y rhan honno o'r sgwrs y llwyddais i wrando arni, sef y bydd angen dull gweithredu gwahanol ar gyfer ymgysylltu ar lefel y gymuned, ac wrth i ni symud tuag at brofi, olrhain a diogelu, bydd llawer o'r hyn y bydd hynny'n dibynnu arno yn seiliedig ar y we ac ar y ffôn, ond bydd angen i ni gael rhywfaint o gapasiti o bobl sy'n gallu cerdded o gwmpas mewn cymunedau a chyfathrebu â phobl yn y ffordd honno. Felly, rydym ni'n ystyried hynny, rydym ni'n ystyried y pwyntiau a wnaeth John am iaith a llythrennedd, a sut yr ydym ni'n trosglwyddo negeseuon i gymunedau nad ydyn nhw'n debygol o gael eu gwybodaeth na'u cyngor o gyfryngau mwy confensiynol. Felly, diolchaf iddo am godi'r pwyntiau hynny. Hoffwn ei sicrhau eu bod yn cael eu trafod mewn ffordd fywiog yn y grŵp cynghori a bod yr elfen honno o'u meddylfryd yn gwneud gwahaniaeth i'r ffordd y bydd cynllunio ymarferol ar gyfer y gwasanaeth profi, olrhain a diogelu yn cael ei ddylunio a'i ddarparu yng Nghymru.
English: Can I ask Carwyn Jones to come to his question, please?
Welsh: A gaf i ofyn i Carwyn Jones ddod at ei gwestiwn, os gwelwch yn dda?
English: I am coming to it. I know I'm trying your patience, Llywydd. Can I thank the First Minister for providing the clarity again about angling? At the moment, it's not good weather for angling, I have to say -
Welsh: Rwyf yn dod ato. Rwy'n gwybod fy mod yn trethu eich amynedd, Llywydd. A gaf i ddiolch i'r Prif Weinidog am roi'r eglurder eto am bysgota? Ar hyn o bryd, nid yw'n dywydd da i bysgota, mae'n rhaid i mi ddweud -
English: We don't need to know what the weather's like. We all know that the weather's good. Can we come to the question?
Welsh: Does dim angen i ni wybod sut mae'r tywydd. Rydym ni i gyd yn gwybod bod y tywydd yn dda. A gawn ni ddod at y cwestiwn?
English: I was simply going to say: can I thank the First Minister for the clarity he's provided with regard to golf and angling particularly and, of course, the clarity he's provided for the whole of the last few weeks in contrast to what we've seen sometimes over the border in England?
Welsh: Roeddwn i'n mynd i ddweud yn syml: a gaf i ddiolch i'r Prif Weinidog am yr eglurder y mae wedi ei roi ynglŷn â golff a physgota yn enwedig ac, wrth gwrs, yr eglurder y mae wedi ei ddarparu ar gyfer y cyfan o'r wythnosau diwethaf yn wahanol i'r hyn yr ydym wedi ei weld weithiau dros y ffin yn Lloegr?
English: Well, I thank Carwyn Jones for those points. I think the position in Wales is clear. The advice is, 'Stay at home'. You leave home by exception, and when you're engaging in one of the exceptions, then you stay as locally as possible for those exceptions, because that's the way in which we help to save lives. I agree entirely with the points that my colleague, Carwyn Jones, made about Vaughan Gething and his family. I'm afraid I'm not a reader of The Sun newspaper, so I'm not able to help the former First Minister there. Let me go to the big points that he made at the start of his contribution. I want to be clear, Llywydd, the Welsh Government believes in a four-nation approach. We think we've still got a four-nation approach, because all four parts of the United Kingdom are still moving in the same direction in the same careful and cautious way. What you don't want is to turn the legitimate use of the powers of the Senedd, to fine tune those things so they fit for Wales, into something that is divisive as the Member of Parliament for Shrewsbury so clearly deliberately set out to do, or, indeed, confusing. The advice in Wales is clear: stay home, protect the NHS, save lives. All Members of Parliament should be telling Welsh citizens the position that is here in Wales, and it is only confusing where people are trying to do something different.
Welsh: Wel, diolch i Carwyn Jones am y pwyntiau yna. Rwy'n credu bod y sefyllfa yng Nghymru yn glir. Y cyngor yw, 'Arhoswch gartref'. Rydych chi'n gadael cartref drwy eithriad, a phan eich bod yn ymwneud ag un o'r eithriadau, yna byddwch yn aros mor lleol ag sy'n bosibl ar gyfer yr eithriadau hynny, oherwydd dyna sut yr ydym ni'n helpu i achub bywydau. Rwy'n cytuno'n llwyr â'r pwyntiau a wnaeth fy nghyd-Aelod, Carwyn Jones, am Vaughan Gething a'i deulu. Rwy'n ofni nad wyf yn darllen papur newydd y Sun, felly dydw i ddim yn gallu helpu'r cyn Brif Weinidog yn hynny o beth. Gadewch i mi fynd at y pwyntiau mawr a wnaeth ar ddechrau ei gyfraniad. Rwyf eisiau bod yn glir, Llywydd, fod Llywodraeth Cymru yn credu mewn dull pedair gwlad. Rydym ni'n credu bod gennym ni ddull pedair gwlad o hyd, oherwydd bod pob un o bedair rhan y Deyrnas Unedig yn dal i symud i'r un cyfeiriad yn yr un ffordd ofalus a gwyliadwrus. Yr hyn nad ydych chi eisiau ei wneud yw troi'r defnydd cyfreithlon o bwerau'r Senedd, er mwyn mireinio'r pethau hynny fel eu bod yn addas i Gymru, yn rhywbeth sy'n ymrannu fel yr oedd yr Aelod Seneddol dros yr Amwythig mor amlwg yn fwriadol yn ei wneud, neu, yn wir, yn ddryslyd. Mae'r cyngor yng Nghymru yn glir: arhoswch gartref, amddiffynnwch y GIG, achubwch fywydau. Dylai pob Aelod Seneddol fod yn dweud wrth ddinasyddion Cymru beth yw'r sefyllfa yma yng Nghymru, ac nid yw'n ddim ond dryslyd pan fo pobl yn ceisio gwneud rhywbeth gwahanol.
English: [ Inaudible.] - between Wales and England in Alyn and Deeside. There is, however, a street in my constituency called Boundary Lane, and residents on each side of that street are in either nation. For residents, the Prime Minister's statement on Sunday caused real confusion, particularly in the area of work. Residents who work in Wales are protected by social distancing in the workplace laws that your Government introduced; those who work in England are not. Will you join me, First Minister, in calling on Boris Johnson and the UK Government to introduce similar laws and rules to protect my constituents who work across the border in England?
Welsh: [ Anhyglyw.] - rhwng Cymru a Lloegr yn Alun a Glannau Dyfrdwy. Fodd bynnag, mae stryd yn fy etholaeth i o'r enw Boundary Lane, ac mae trigolion ar bob ochr i'r stryd honno yn y naill wlad neu'r llall. I'r trigolion, roedd datganiad y Prif Weinidog ddydd Sul yn achosi dryswch gwirioneddol, yn enwedig ym maes gwaith. Mae trigolion sy'n gweithio yng Nghymru yn cael eu hamddiffyn gan ddeddfau cadw pellter cymdeithasol yn y gweithle a gyflwynwyd gan eich Llywodraeth chi; nid yw hynny'n wir am y rhai hynny sy'n gweithio yn Lloegr. A wnewch chi ymuno â mi, Prif Weinidog, i alw ar Boris Johnson a Llywodraeth y DU i gyflwyno cyfreithiau a rheolau tebyg i amddiffyn fy etholwyr sy'n gweithio dros y ffin yn Lloegr?
English: I thank Jack Sargeant for that. Llywydd, we put the 2m rule into the regulations in Wales to give workers confidence that, if they were going to work, their employers would have taken all reasonable measures to protect their health and well-being, and the huge majority of employers in Wales do exactly that. I think having had that rule in the law here in Wales for weeks past gives us a head start in getting people back to work with the confidence that they need that their health and well-being is going to be protected. So, I think we did the right thing. I think that it has helped. I think that it would help in other parts too to have that rule there in the law, because it's one thing to encourage people to do something, another thing to give them confidence, in a time when people are fearful for their own safety and the safety of their families, that they can do the things they're being encouraged to do in a way that does not put them at risk. We've worked really hard here in Wales with our trade unions, with our employers and employer organisations, and I think that is paying dividends in allowing Welsh citizens to go back to work knowing they're safe, and people who live in Wales and work on the other side of our border are entitled to an equal level of insurance.
Welsh: Diolch i Jack Sargeant am hynna. Llywydd, fe wnaethom ni roi'r rheol 2 fetr yn y rheoliadau yng Nghymru i roi hyder i weithwyr, pe bydden nhw'n mynd i'r gwaith, y byddai eu cyflogwyr wedi cymryd pob cam rhesymol i warchod eu hiechyd a'u lles, ac mae'r mwyafrif helaeth o gyflogwyr yng Nghymru yn gwneud yn union hynny. Rwy'n credu bod y ffaith y bu gennym y rheol honno yn y gyfraith yma yng Nghymru dros y wythnosau diwethaf yn rhoi dechrau da i ni o ran cael pobl i fynd yn ôl i weithio gyda'r hyder sydd ei angen arnyn nhw i ddiogelu eu hiechyd a'u lles. Felly, rwy'n credu ein bod ni wedi gwneud y peth iawn. Rwy'n credu ei fod wedi helpu. Rwy'n credu y byddai'n helpu mewn rhannau eraill hefyd i gael y rheol honno yn y gyfraith, oherwydd mae'n un peth i annog pobl i wneud rhywbeth, a pheth arall i roi hyder iddyn nhw, mewn cyfnod pan fo pobl yn ofnus am eu diogelwch eu hunain a diogelwch eu teuluoedd, y gallan nhw wneud y pethau y maen nhw'n cael eu hannog i'w gwneud mewn ffordd nad yw'n eu rhoi nhw mewn perygl. Rydym ni wedi gweithio'n galed iawn yma yng Nghymru gyda'n hundebau llafur, gyda'n cyflogwyr a'n sefydliadau cyflogwyr, ac rwy'n credu bod hynny'n talu ar ei ganfed wrth alluogi dinasyddion Cymru i ddychwelyd i'r gwaith gan wybod eu bod yn ddiogel, a bod gan bobl sy'n byw yng Nghymru ac sy'n gweithio ar ochr arall ein ffin hawl i gael lefel gyfartal o sicrwydd.
English: I thank the First Minister. A point of order from the leader of Plaid Cymru, Adam Price.
Welsh: Diolch i'r Prif Weinidog. Pwynt o drefn gan arweinydd Plaid Cymru, Adam Price.
English: Diolch, Llywydd. Earlier today, the Government published 'Test Trace Protect', probably, actually, one of the most important documents it's published so far as part of its policy around the virus. It was published at 13:22, so Members will not have had the opportunity, obviously, to study the document - eight pages long - in the depth that it requires. This will be our only opportunity today to scrutinise the Government and ask questions of the Minister in relation to this strategy for the next seven days, so I was wondering if you would consider, Llywydd, using the power that you have under section 12.18 of the Standing Orders to call a short break of half an hour so that Members can have the opportunity to read the document before they respond to the health Minister's statement, or, alternatively, using the power that you have under section 12.17, to change the order of the statements today so we have the health Minister's statement later in the afternoon, once again giving Members the opportunity to read the strategy document first, so they can ask questions fully informed about the Government's policy.
Welsh: Diolch, Llywydd. Yn gynharach heddiw, cyhoeddodd y Llywodraeth 'Profi Olrhain Diogelu', sydd, mae'n debyg, mewn gwirionedd, yn un o'r dogfennau pwysicaf y mae wedi'i chyhoeddi hyd yn hyn yn rhan o'i pholisi ynghylch y feirws. Fe'i cyhoeddwyd am 13:22, felly ni fydd yr Aelodau wedi cael y cyfle, yn amlwg, i astudio'r ddogfen - wyth tudalen o hyd - yn y manylder angenrheidiol. Hwn fydd ein hunig gyfle heddiw i graffu ar y Llywodraeth a gofyn cwestiynau i'r Gweinidog ynghylch y strategaeth hon am y saith diwrnod nesaf, felly tybed a fyddech yn ystyried, Llywydd, defnyddio'r pŵer sydd gennych chi o dan adran 12.18 o'r Rheolau Sefydlog i alw am seibiant byr o hanner awr er mwyn i Aelodau gael cyfle i ddarllen y ddogfen cyn ymateb i ddatganiad y Gweinidog Iechyd, neu, fel arall, gan ddefnyddio'r pŵer sydd gennych o dan adran 12.17, newid trefn y datganiadau heddiw fel y cawn ni ddatganiad y Gweinidog iechyd yn nes ymlaen yn y prynhawn, gan roi cyfle unwaith eto i Aelodau ddarllen y ddogfen strategaeth yn gyntaf, fel y gallan nhw ofyn cwestiynau am bolisi'r Llywodraeth gyda'r wybodaeth lawn yn eu meddiant.
English: Thank you for that point of order. As Members know, it is good practice to circulate statements in advance of the statements being given, and I appreciate that this is an important statement that we're about to hear, but I don't think it's appropriate at this time to be delaying that statement, so I hope that all Members' attention has been drawn by Adam Price to the document that was circulated at 13:22, and I'm sure that the health Minister will be making references to that during the statement. But it is, as I've said, good practice to give Members as much time to consider important information as is possible.
Welsh: Diolch am y pwynt o drefn yna. Fel y gŵyr yr Aelodau, mae hi yn arfer da dosbarthu datganiadau cyn eu cyflwyno, ac rwy'n sylweddoli bod hwn yn ddatganiad pwysig yr ydym ar fin ei glywed, ond nid wyf yn credu ei bod hi'n briodol ar hyn o bryd i ohirio'r datganiad hwnnw, felly gobeithiaf y tynnwyd sylw'r holl Aelodau gan Adam Price at y ddogfen a ddosbarthwyd am 13:22, ac rwy'n siŵr y bydd y Gweinidog iechyd yn cyfeirio at hynny yn ystod y datganiad. Ond, fel y dywedais, arfer da yw rhoi cymaint o amser â phosib i Aelodau ystyried gwybodaeth bwysig.
English: For now, then, we move on to the item of topical questions, but no topical questions were selected for today.
Welsh: Am y tro, felly, symudwn ymlaen at yr eitem o gwestiynau amserol, ond ni ddewiswyd cwestiynau amserol ar gyfer heddiw.
English: Diolch, Llywydd. Members will know that I committed to provide regular updates about the COVID-19 developments here in Wales. We can see from the data that, thankfully, admissions to hospital, the number of people in critical care and the number of people who are sadly still losing their lives to the virus have been falling. We're not yet sufficiently far along the curve to be able to further lift the restrictions beyond the modest and cautious steps that the First Minister announced to the public on Friday, 8 May. As you heard, the Cabinet agreed those measures later on Thursday the seventh. We must remain vigilant and disciplined in supporting the lockdown so we can continue to protect the NHS and to keep people safe. We have been clear in Wales that we must build on the good work that has been done to date, both by members of the public and of course by our NHS and social care staff. The 'stay home, protect the NHS and save lives' message is still very much at the centre of our strategy and approach here in Wales, and will remain so for, at the very least, the next three weeks. However, we recognise that there is a balance to be struck between the level of harm that COVID-19 is causing us both directly and indirectly.
Welsh: Diolch, Llywydd. Bydd yr Aelodau'n gwybod fy mod wedi ymrwymo i roi diweddariadau rheolaidd am ddatblygiadau COVID-19 yma yng Nghymru. Gallwn weld o'r data, diolch byth, fod derbyniadau i'r ysbyty, nifer y bobl sydd mewn gofal critigol a nifer y bobl sydd, yn anffodus, yn dal i golli eu bywydau i'r feirws, wedi bod yn gostwng. Nid ydym ni eto'n ddigon pell ar hyd y gromlin i allu codi'r cyfyngiadau ymhellach y tu hwnt i'r camau cymedrol a gochelgar a gyhoeddodd y Prif Weinidog i'r cyhoedd ddydd Gwener, 8 Mai. Fel y clywsoch chi, cytunodd y Cabinet ar y mesurau hynny yn ddiweddarach ar ddydd Iau y seithfed. Rhaid i ni barhau i fod yn wyliadwrus ac yn ddisgybledig o ran cefnogi'r cyfyngiadau symud fel y gallwn ni barhau i ddiogelu'r GIG a chadw pobl yn ddiogel. Rydym ni wedi bod yn glir yng Nghymru bod yn rhaid i ni adeiladu ar y gwaith da sydd wedi'i wneud hyd yma, gan aelodau o'r cyhoedd ac wrth gwrs gan ein GIG a staff gofal cymdeithasol. Mae'r neges 'Aros gartref. Diogelu'r GIG. Achub bywydau' yn dal i fod yn ganolog i'n strategaeth a'n hymagwedd ni yma yng Nghymru, a bydd yn parhau felly am y tair wythnos nesaf, o leiaf. Fodd bynnag, rydym yn cydnabod bod angen cael cydbwysedd rhwng faint o niwed y mae COVID-19 yn ei achosi i ni yn uniongyrchol ac yn anuniongyrchol.